A két sziget telejesen eltérő adottságokkal rendelkezik. A strandok Fuerteventurán sokkal szebbek, mint Lanzaroten. Kivéve Papagayo beach-et, amely felveszi a versenyt Fuerteventura adottságaival. A hegyvonulatok mind a két szigeten egyformán változatosak, mindkét szigetet megéri felkeresni már csak ezekért a látnivalókért. Ami Lanzarote nagy előnye Fuerteventurával szemben az a rendezettség. Fuerteventurában megvan az a hanyag lazaság, ami Lanzaroteban nincs. Nekem ezért egy hajszállal megelőzte Fuerteventura Lanzarotet. Tudom, hogy első hangzásra ez furcsának tűnik, de ha valaki járt mindkét szigeten, akkor érteni fogja. Egy jó tanács: ha legalább hét napot töltesz el az egyik szigeten, akkor szánd rá az időt és nézd meg mindkettőt. Nem fogod megbánni!